**Semmelweis Egyetem**

**Habilitációs Bizottsága**

**tudományos kollokvium**

**forgatókönyve**

**I. Zárt ülés a nyilvános vita előtt**

***Elnök:*** Megállapítja, hogy a tanácskozás lefolytatható-e, a szakértőbizottság tagjai megjelentek-e; kialakítja a bizottság álláspontját arról, hogy a nyilvános vitát lefolytathatják-e, vagy – ha annak törvényes akadálya lenne – elhalasztja-e, és ha igen, mikorra. *(A kollokvium csak akkor tartható meg, ha a szakértőbizottságnak legalább 5 tagja jelen van.)*

A szakértőbizottságnak a Habilitációs Bizottság elnöke által referálásra felkért két tagja a kollokvium előtti zárt ülésen röviden ismerteti a tézisekben szereplő lényeges új megállapításokat és esetleges lényegi kifogásait. A referensi vélemények alapján a bizottság megfogalmazza a bizottsági kérdéseket. *(A referensi véleményeket a jegyzőkönyvhöz mellékelni kell.)*

**II. A nyilvános vita**

***Elnök:*** A vitát megnyitja és bejelenti, hogy a Semmelweis Egyetem Habilitációs Bizottsága nyilvános vitára tűzte ki

…………………………………………………..

tudományos munkásságának téziseit.

Bejelenti, hogy a Habilitációs Bizottság az alábbi szakértőbizottságot jelölte ki:

Elnök:

Tagok:

Megállapítja, hogy a vita lefolytatható, a szakértő bírálóbizottság tagjai elégséges számban vannak jelen.

Ezek után felteszi a kérdést a bizottsághoz, hogy a vita megkezdésével kapcsolatban van-e kérdésük, megjegyzésük; valamint a jelölthöz, hogy van-e kifogása elfogultság vagy összeférhetetlenség tekintetében a szakértőbizottság ellen; ha nincs, az érdemi munkához kezd a bizottság.

***Titkár:*** Felolvassa a jelölt szakmai önéletrajzát.

***Elnök:*** Felkéri a jelöltet, hogy tömören maximum 20 percben fejtse ki – szabadelőadásban – megvédésre kerülő munkájának főbb tételeit.

***Elnök:*** Felkéri a bizottság titkárát a bizottsági kérdések ismertetésére.

***Elnök:*** Felteszi a kérdést, kíván-e valaki a jelenlevők közül kérdést intézni a jelölthöz, vagy hozzászólást tenni. Egyben felhívja a figyelmet arra, hogy a kérdezőknek egyszeri viszontválaszra van joguk.

***Elnök:*** A kérdések és hozzászólások elhangzása után felkéri a jelöltet, hogy válaszoljon azokra. A jelölt egyszerre, vagy külön-kölön válaszolhat, állításának igazolására könyvet és más segédeszközt használhat.

***Elnök:*** A jelölt válasza, és az esetleges viszontválaszok után a vitát berekeszti és bejelenti, hogy a bizottság határozathozatalra visszavonul.

*(A vitát az elnök indokolt esetben felfüggesztheti. A felfüggesztés okát, továbbá a vita folytatásának időpontját és helyét a jelenlevők előtt ki kell hirdetni.)*

**III. Zárt ülés a nyilvános vita után**

A szakértőbizottság – tanácskozás után – dönt arról, hogy felmerült-e olyan kérdés, ami indokolja, hogy a bizottság elnöke meghívja és meghallgassa zárt ülésen a jelöltet. A zárt ülés a nyilvános vita általános értékelésével kezdődik, különös figyelemmel a referensek véleményére, és a jelölt válaszaira. Ennek befejeztével az elnök titkos szavazást rendel el, 0–1–2–3 értékű pontszámmal.

A pontszám a munka értékelését fejti ki, figyelembe véve annak szakmai megalapozottságát, újszerűségét, fontosságát, valamint azt, hogy milyen közleményekre épül, de nem a jelölt teljes munkásságát (életművét) értékeli. A részletes indoklásnak az adott pontszámmal összhangban kell lennie. Ha a számszerű eredményt a habilitáció odaítéléséről, illetőleg az elutasításról az indoklás nem alapozza meg, ennek okait, az esetleges különvélemények feltüntetésével a jegyzőkönyvben rögzíteni kell. A tézisek elfogadását a szakértőbizottság akkor javasolhatja, ha a pontok száma a jelenlevő bizottsági tagok által adható legnagyobb pontszám kétharmadát eléri.

**IV. A nyilvános vita lezárása**

***Elnök***: Bejelenti, hogy a nyilvános ülést folytatja a bizottság, majd ismerteti a titkos szavazás összesített pontszámát és a bizottság javaslatát.

A szakértőbizottság állásfoglalását az elnök/titkár felolvassa. Az állásfoglalásnak a jelentős új tudományos megállapításokat, illetve a tézisek elutasítását indokoló fontosabb kifogásokat tartalmaznia kell.

***Elnök:*** Végül a vitát berekeszti.